b'\n_START_ARTICLE_\nEnciklopedija me\xc4\x91unarodnog filma\n_START_PARAGRAPH_\nEnciklopedija me\xc4\x91unarodnog filma (njema\xc4\x8dki: Lexikon des Internationalen Films) njema\xc4\x8dka je enciklopedija u vi\xc5\xa1e izdanja s filmskim kritikama, recenzijama i \xc4\x8dlancima o filmovima i televizijskim serijama vi\xc4\x91enima u Njema\xc4\x8dkoj od 1945. nadalje. Mre\xc5\xbeno izdanje redovito se nadopunjuje novim filmovima i djeluje kao filmska baza podataka, po uzoru na IMDb._NEWLINE_Tiskovno izdanje enciklopedije temelji se na filmskim recenzijama \xc4\x8dasopisa Filmdienst (hrv. Filmska slu\xc5\xbeba) te je objavljeno 1947. godine. Izdava\xc4\x8dka ku\xc4\x87a Rowohlt Verlag izdaje enciklopediju u 10 svezaka, s ponovljenim i dopunjenim izdanjem 1995. Razli\xc4\x8dite izdava\xc4\x8dke ku\xc4\x87e objavile su po\xc4\x8detkom 2000-ih nekoliko sli\xc4\x8dnih izdanja, koja su uvelike poslu\xc5\xbeila u pisanju druge enciklopedijske gra\xc4\x91e._NEWLINE_Mre\xc5\xbena izdanja enciklopedija dostupna su na stranicama kabeleins.de, kabeleins.at, zeitausendeins.de i bs-net.de te se redovito nadopunjuju novim podatcima._NEWLINE_Tiskovno izdanje iz 2001. godine sadr\xc5\xbeavalo je recenzije i zapise o 52.000 filmova i 130 eseja.'